|  |  |
| --- | --- |
| Numri i lëndës: | 2023:099166 |
| Datë: | 03.04.2024 |
| Numri i dokumentit: | 05538665 |

P.nr.72/2023

NË EMËR TË POPULLIT

GJYKATA THEMELORE PEJË - DEGA NË KLINË, Departamenti i Përgjithshëm - Divizioni Penal, Gjyqtarja e vetme gjykuese Sabrije Rraci, me pjesëmarrjen e zyrtares ligjore Liridona Palushi, në çështjen penale kundër të pandehurës A ( R) K nga fsh Sh, K. K, për shkak të kryerjes së veprës penale Shpërdorim i pasurisë se huaj nga neni 318 par 5 të Kodit Penal të Republikës së Kosovës, sipas aktakuzës së Prokurorisë Themelore në Pejë, nr PP//II.nr.711/23, të dates 27.04.2023, në shqyrtimin fillestar publik të mbajtur në praninë e Prokurorit te Shtetit Ramiz Buzhala nga Prokuroria Themelore në Pejë, dhe të pandehurit te lartcekur, pas përfundimit të shqyrtimit fillestar me datë 18.03.2024 në të njëjtën ditë mori dhe publikisht shpalli aktgjykimin, ndërsa me datë 03.04.2024, e përpiloi këtë:

A K T GJ Y K I M

Kundër:

Të pandehurës A. K, i lindur më dt....., ne fsh Sh, K, ku dhe tani banon, me numër ........, i biri i R. B dhe nënës Xh e gjinisë K, ka te kryer shkollën fillore, e pa martuar, e pa pune, e gjendjes se dobët ekonomike, e nacionalitetit shqiptar, shtetas e Kosovës, mbrohet ne liri.

ËSHTË FAJTORE

Për shkak se:

Me datë ..... rreth orës ... në K, pikërisht në S. e A, me qëllim të përfitimit të kundërligjshëm të dobisë pasurore, e përvetëson pasurinë tek posedimi i së cilës ka arritur rastësisht dhe atë telefonin Iphone 11, pronë e të dëmtuarës K. G, në atë mënyrë që e dëmtuara zbret nga autobusi dhe në ulëse e harron telefonin e saj, e gjersa e pandehura ishte duke dal nga autobusi e vëren telefonin e të dëmtuarës, të njëjtin e merr dhe largohet nga aty,

* me këtë ka kryer vepër penale “Shpërdorimi i pasurisë së huaj” nga neni 318 par 5 të KPRK-së.

Prandaj gjykata në bazë të neneve 4, 7 , 17, 38, 40,50,51, dhe 69, 70 si dhe nenit 318 par. 5 të KPRK-së, si dhe nenit 364 të KPPRK-së e gjykon:

DËNIM ME KUSHT

I.Të pandehurën A. K, e dënon me dënim me burgim në kohëzgjatje prej tre (3) muaj, i cili dënim nuk do të ekzekutohet nëse i pandehuri në përiudhën verifikuese prej një (1) viti nuk kryen vepër të re penale.

II. Dënimi me kusht do t’i revokohet konform nenit 50 të KPRK-së. nëse i pandehuri kryen vepër penale brenda periudhës verifikuese 1 (një) viti.

V.LIROHET: e pandehura nga shpenzimet për shkak të gjendjes së dobët ekonomike.

IV Udhëzohet pala e dëmtuar K (Gj) Gj nga fsh K. I, që kërkesën pasurore juridikë ta realizojnë ne kontest civil.

A r s y e t i m

1.Ecuria e procedurës penale

Prokuroria Themelore në Pejë- Departamenti i Përgjithshëm, pranë kësaj gjykate ka paraqitur aktakuzën, me shenjën nr. PP//II.nr.711/23, të dates 27.04.2023 A (R) K nga fsh Sh, K. K, për shkak të kryerjes së veprës Shpërdorim i pasurisë se huaj nga neni 318 par 5 të Kodit Penal të Republikës së Kosovës.

Gjykata mbajti seancën e shqyrtimit fillestar me datë 18.03.2024, gjatë të cilës u dëgjuan Prokurori i Shtetit, Ramiz Buzhala nga Prokuroria Themelore në Pejë, dhe e akuzuara A. K.

Pas leximit të aktakuzës nga prokurori i shtetit, e pandehura deklaron **e** pranoj fajësinë për veprën penale ne aktakuzë qe i vihet ne barre, jam e penduar thelle për veprën qe e kam kryer, i premtoj gjykatës se ne të ardhmen nuk do të përsëris vepra të tilla. Unë e kam dorëzuar ne polici telefonin te cilën e kam gjet ne shkallen e fundit te autobusit, mirëpo un këtë telefon e kam dorëzuar personalisht ne stacionin policore ne Kline, me qellim qe ti dorëzohet kjo te dëmtuarës K. Gj nga fsh K, K.I, e cila dëshminë ja ka dorëzuar gjykatës qe te njëjtën ja ka dorëzuar policisë se Klinës.

Prokurori i Shtetit deklarohet: Pasi që e pandehura A. K, e pranuan fajësisë dhe ky pranim i fajësisë është bërë me vullnet te tillë dhe pa presion, duke u mbështetur në provat materiale që gjenden ne shkresa të lënda. I propozoj gjykatës që të pranoj pranimin e fajësisë nga e të pandehurës për veprën penale që i vihet ne barre, dhe me rastrin e marrjes se vendimin, lidhur me dënim, pranimin e fajësisë ta merr si rrethanë lehtësuese.

2.Vlerësimi i pranimit të fajësisë

Në shqyrtimin fillestar dhe publik, gjykata, pas dëgjimit të palëve, ka marrë aktvendim me të cilin e ka pranuar fajësinë nga i akuzuari i lartcekur, për veprën penale për të cilën është ngarkuar, ngase ka konstatuar se janë plotësuar të gjitha kushtet ligjore nga neni 242 par. 1 të KPPK-së. Në këtë aspekt gjykata, ka konstatuar se i akuzuari e ka kuptuar natyrën dhe pasojat e pranimit të fajësisë dhe pas njoftimit nga ana e gjykatës lidhur me benifitet dhe pasojat e pranimit të fajësisë, ka vlerësuar se pranimi i fajësisë është bërë vullnetarisht nga i akuzuari, se pranimi i fajësisë mbështetet në faktet e çështjes që përmban aktakuza dhe se aktakuza nuk përmban asnjë shkelje të qartë ligjore ose gabime faktike.

3.Gjendja faktike e vërtetuar:

Andaj duke u bazuar në këto që u cekën më lartë, gjykata, e ka vërtetuar këtë gjendje faktike: -Se e akuzuara, ka kryer veprën penale Shpërdorim i pasurisë se huaj nga neni 318 par 5 të Kodit Penal të Republikës së Kosovës, sipas aktakuzës së Prokurorisë Themelore në Pejë, nr PP//II.nr.711/23, të dates 27.04.2023, në kohën, vendin dhe mënyrën e përshkruar si në dispozitivin e këtij aktgjykimi.

4.Vendimi për shpalljen fajtor

Duke u bazuar në këto qe u cekën më lart, gjykata, ka vendosur që të akuzuaren, t’a shpall fajtore për kryerjen e veprës penale sipas aktakuzës së cekur më lart, meqenëse është vërtetuar se i njëjti e ka kryer veprën penale siç edhe vet e ka pranuar sikurse në kohën, vendin dhe mënyrën e përshkruar sikurse në dispozitiv të aktgjykimit dhe për të njëjtën është përgjegjëse. Kjo për faktin se e ka pranuar edhe vet.

5.Rrethanat që janë marrë për bazë me rastin e shqiptimit të dënimit:

Me rastin e shqiptimit të dënimit ndaj të akuzuarës Gjykata, i ka marrë për bazë të gjitha rrethanat që ndikojnë në llojin dhe lartësinë e dënimit, sipas neneve 69 dhe 70 të KPK-së.

Në këtë aspekt, si rrethanë lehtësuese, mbi bazën e së cilës gjykata e ka shqiptuar dënimin për veprën penale sikurse më lart, është fakti se e akuzuara e ka pranuar fajësinë në shqyrtimin fillestar, është hera pare që ka ra ndesh me ligjin, ashtu qe gjykatës i ka premtuar se nuk do ta përsërisë më vepra penale. Ndërsa, gjykata sa i përket rrethanave rënduese gjykata nuk gjeti asnjë rrethanë.

E pandehura është familjare e viktimave civile të luftës, ashtu qe gjykatës i ka dorëzuar dëshminë e lëshuar nga Ministria e Punës dhe Mirëqenies Sociale të lëshuar me dt. 23.04.2014.

6.Shqiptimi i dënimit në harmoni me peshën e veprës penale dhe me shkallën e përgjegjësisë penale të akuzuarit dhe qëllimi i dënimit të shqiptuar.

Duke i marrë për bazë rrethanat e përmendura më lartë, është dënim i drejt, në harmoni me peshën e veprës penale dhe shkallën e përgjegjësisë penale të akuzuarit.

Gjykata ka konstatuar se me këto dënime mund të arrihet edhe qëllimi i dënimit, nga neni 38 i KPRK-së, i cili konsiston në parandalimin e të akuzuarit nga kryerja e veprave penale në të ardhmen dhe të bëjë rehabilitimin e saj, të parandaloj personat tjerë nga kryerja e veprave penale dhe të shpreh gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Vendimi mbi shpenzimet u mor konform nenit 452 par. 3 të KPRK-së.

Nga arsyet e cekura më lartë e në bazë të neneve 318 par 5 të KRPK-se, si dhe nenit 364 dhe 370 të KPPRK-së është vendosur si në dispozitiv të këtij aktgjykimi.

GJYKATA THEMELORE NË PEJË-DEGA KLINË

DEPARTAMENTI I PËRGJITHSHËM

P.nr.72/2023 me datë 03.04.2024

Zyrtare ligjore Gjyqtarja

Liridona Palushi Sabrije Rraci

KËSHILLA JURIDIKE:

Kundër këtij aktgjykimi palët kanë te drejte te parashtrojnë ankesë në afat prej 30 ditësh, nga dita e marrjes. Ankesa i dërgohet Gjykatës së Apelit në Prishtinë përmes kësaj Gjykate.